CELEX: 32012R0084
Language: lv
Date: 2012-02-01 00:00:00
Title: Komisijas Īstenošanas regula (ES) Nr. 84/2012 ( 2012. gada 1. februāris ), ar ko attiecībā uz vielu fenoksimetilpenicilīnu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura  Dokuments attiecas uz EEZ

2.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 30/1
            
         KOMISIJAS ĪSTENOŠANAS REGULA (ES) Nr. 84/2012
   (2012. gada 1. februāris),
   ar ko attiecībā uz vielu fenoksimetilpenicilīnu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               To farmakoloģiski aktīvo vielu atlieku maksimāli pieļaujamais saturs, kas Savienībā paredzētas izmantošanai veterinārās zālēs produktīvajiem dzīvniekiem vai biocīdos produktos, ko izmanto lopkopībā, būtu jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc to atlieku maksimāli pieļaujamā satura dzīvnieku izcelsmes pārtikas produktos ir noteikta pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (2).
            
         
               (3)
            
            
               Fenoksimetilpenicilīns pašlaik ir iekļauts Regulas (ES) Nr. 37/2010 pielikuma 1. tabulā kā atļauta viela cūku muskuļos, aknās un nierēs un mājputnu muskuļos, ādā un taukos, aknās un nierēs, izņemot dzīvniekus, no kuriem iegūst olas lietošanai pārtikā.
            
         
               (4)
            
            
               Eiropas Zāļu aģentūrai iesniegts pieteikums par spēkā esošā ieraksta attiecībā uz fenoksimetilpenicilīnu paplašināšanu, tajā iekļaujot mājputnu olas.
            
         
               (5)
            
            
               Veterināro zāļu komiteja ir ieteikusi noteikt fenoksimetilpenicilīna atlieku maksimāli pieļaujamo saturu (turpmāk – MRL) cūku muskuļos, aknās un nierēs un mājputnu muskuļos, ādā un taukos, aknās, nierēs un olās.
            
         
               (6)
            
            
               Tāpēc jāgroza ieraksts par fenoksimetilpenicilīnu Regulas (ES) Nr. 37/2010 pielikuma 1. tabulā, tajā iekļaujot MRL mājputnu olām.
            
         
               (7)
            
            
               Ir lietderīgi noteikt pamatotu termiņu, lai attiecīgās ieinteresētās personas varētu veikt vajadzīgos pasākumus jaunā noteiktā MRL ievērošanai.
            
         
               (8)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 2. aprīļa.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 1. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 152, 16.6.2009., 11. lpp.
   
      (2)  OV L 15, 20.1.2010., 1. lpp.
   
      PIELIKUMS
      Ierakstu par fenoksimetilpenicilīnu Regulas (ES) Nr. 37/2010 pielikuma 1. tabulā aizstāj ar šādu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     MRL
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Fenoksimetilpenicilīns
                  
                  
                     Fenoksimetilpenicilīns
                  
                  
                     Cūkas
                  
                  
                     25 μg/kg
                  
                  
                     Muskuļi
                  
                  
                     IERAKSTA NAV
                  
                  
                     Pretinfekcijas līdzekļi / antibiotikas”
                  
               
                     25 μg/kg
                  
                  
                     Aknas
                  
               
                     25 μg/kg
                  
                  
                     Nieres
                  
               
                     Mājputni
                  
                  
                     25 μg/kg
                  
                  
                     Muskuļi
                  
               
                     25 μg/kg
                  
                  
                     Āda un tauki
                  
               
                     25 μg/kg
                  
                  
                     Aknas
                  
               
                     25 μg/kg
                  
                  
                     Nieres
                  
               
                     25 μg/kg
                  
                  
                     Olas